Надзвычай важнай прычынай рускага маўчаньня на фоне агрэсіўнай літоўскай легенды была, безумоўна, нястача ўласнай інтэлектуальнай эліты, здольнай прыняць літоўскі выклік. Ніхто з дасьледчыкаў гісторыі той легенды не сумняецца ў ролі адукацыі, якую літоўская эліта атрымлівала ў Кракаўскім унівэрсытэце і падчас падарожжаў па Заходняй Эўропе, асабліва ў Італію. У той жа час Кракаўскі ўнівэрсытэт у гэты пэрыяд скончыў толькі адзін бясспрэчны русін – Францішак Скарына з Полацку. Скарына быў, магчыма, адзіным усходнеславянскім гуманістам свайго часу.